અમદાવાદમાં માણેકચોક સ્થિત રાણીનો હજીરો તેની કલાત્મકતાને લઈને દેશભરમાં પ્રસિદ્ધ થયો છે. અરબી શબ્દ હજીરો કે જેનો અર્થ મીનારાવાળો સુંદર રોજો તેવો થાય છે. અહમદશાહના રોજામાંથી પણ આ રાણીના હજીરા પર જઈ શકાય છે. આ જગ્યાનું નામ રાણીનો હજીરો કેમ પાડવા આવ્યુ તેની પાછળ પણ તે સમયે સ્ત્રી સન્માનની ભાવનાનો ઈતિહાસ રજૂ થાય છે. અમદાવાદમાં અલગ અલગ જગ્યાએ અનેક કબરો આવેલી છે પણ મુસ્લિમ બાદશાહના કુટુંબની સ્ત્રીઓની આવી કબરોને સન્માનની નજરથી જોવાય છે. ઈ.સ. 1443માં સ્થપાયેલા અમદાવાદના આ મુસ્લિમ સ્થાપત્યમાં હિ‌ન્દુ સ્થાપત્યની અસર જોવા મળે છે.